จัดซื้อรถเมล์เอ็นจีวีใหม่ส่อแววล้ม
นายออมสิน ชีวะพฤกษ์ รมช.คมนาคม เปิดเผยว่า ขณะนี้ได้รับข้อมูลอย่างไม่เป็นทางการจากคณะกรรมการว่าด้วยการพัสดุ และคณะกรรมการว่าด้วยการพัสดุด้วยวิธีทางอิเล็กทรอนิกส์ (กวพ.อ.) ว่ามีแนวโน้มที่องค์การขนส่งมวลชนกรุงเทพ (ขสมก.) จะต้องเปิดประกวดราคาจัดซื้อรถเมล์เอ็นจีวีจำนวน 489 คันใหม่ เนื่องจาก กวพ.อ.มีข้อท้วงติงในหลายประเด็น ทั้งเห็นชอบและไม่เห็นชอบในบางเรื่อง ดังนั้นจากนี้จะให้เป็นหน้าที่ของคณะกรรมการ (บอร์ด) ขสมก. ที่มี พล.ต.อ.เอก อังสนานนท์ เป็นประธานคณะกรรมการ ขสมก.พิจารณาต่อไป,ทั้งนี้ ทาง กวพ.อ.เห็นว่า หาก ขสมก.จะดำเนินการในขั้นตอนใดต่อไป ทาง ขสมก.จะต้องรับผิดชอบกรณีที่เกิดข้อผิดพลาดในอนาคต ดังนั้น บอร์ด ขสมก.จะต้องพิจารณาอย่างรอบคอบว่าจะทำอย่างไรบ้าง จะเปิดประมูลใหม่ หรือจะเรียก บริษัท ช.ทวี ดอลลาเซียน จำกัด (มหาชน) ผู้ที่ชนะประมูลมาเซ็นสัญญา ซึ่งหากเรียกบริษัทผู้ชนะประมูลมาเซ็นสัญญาคาดว่าจะได้รับรถภายใน 50 วันหลังจากที่เซ็นสัญญา แต่หากเปิดประมูลใหม่จะต้องใช้เวลาดำเนินการอีก 2-3 เดือน ส่วนประเด็นที่มีการตั้งคำถามว่า หากเปิดประมูลใหม่นั้น บริษัท ช.ทวี ดอลลาเซียน จำกัด (มหาชน) จะมีการฟ้องร้องได้หรือไม่ถือเป็นสิทธิของเอกชน,พล.ต.อ.เอก อังสนานนท์ เป็นประธานคณะกรรมการ ขสมก.กล่าวว่า ขณะนี้ยังคงรอมติ กวพ.อ.อย่างเป็นทางการก่อนว่ามีข้อเสนอแนะ หรือท้วงติงในประเด็นใดบ้าง จากนั้นจะนำเข้าสู่ที่ประชุมบอร์ด ขสมก.เพื่อพิจารณาในวันที่ 21 ต.ค.นี้ แม้ส่วนตัวต้องการเร่งดำเนินการจัดหารถเมล์เอ็นจีวีใหม่จำนวน 489 คันให้เร็วอย่างไร แต่ต้องมีความสุจริตโปร่งใสตามนโยบายของ พล.อ.ประยุทธ์ จันทร์โอชา นายกรัฐมนตรี ที่ได้ให้นโยบายไว้ก่อนหน้านี้ด้วย.
ขณะนี้ได้รับข้อมูลอย่างไม่เป็นทางการจากคณะกรรมการว่าด้วยการพัสดุ และคณะกรรมการว่าด้วยการพัสดุด้วยวิธีทางอิเล็กทรอนิกส์(กวพ.อ.)ว่ามีแนวโน้มที่องค์การขนส่งมวลชนกรุงเทพ(ขสมก.)จะต้องเปิดประกวดราคาจัดซื้อรถเมล์เอ็นจีวีจำนวน489คัน
ข่าวเศรษฐกิจ,ออมสิน ชีวะพฤกษ์,รถเมล์เอ็นจีวี,ส่อแววล้ม,ประกวดราคา,จัดซื้อ,ข้อท้วงติง,เอก อังสนานนท์,บอร์ด ขสมก.,ข้อเสนอแนะ,ข่าว,ไทยรัฐออนไลน์